CELEX: 62013CN0395
Language: el
Date: 2013-07-12 00:00:00
Title: Υπόθεση C-395/13: Προσφυγή της 12ης Ιουλίου 2013 — Ευρωπαϊκή Επιτροπή κατά Βασιλείου του Βελγίου

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/10
            
         Προσφυγή της 12ης Ιουλίου 2013 — Ευρωπαϊκή Επιτροπή κατά Βασιλείου του Βελγίου
   (Υπόθεση C-395/13)
   2013/C 274/18
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: O. Beynet και E. Manhaeve)
   
      Καθού: Βασίλειο του Βελγίου
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι το Βασίλειο του Βελγίου παρέλειψε να εκπληρώσει τις υποχρεώσεις που υπέχει από τα άρθρα 3 και 4 της οδηγίας 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων (1), καθόσον δεν εξασφάλισε τη συλλογή και επεξεργασία των αστικών λυμάτων 57 οικισμών με ισοδύναμο πληθυσμό μεγαλύτερο των 2000 και μικρότερο των 10000 κατοίκων.
            
         
               —
            
            
               να καταδικάσει το Βασίλειο του Βελγίου στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την προσφυγή της, η Επιτροπή προσάπτει στο Βασίλειο του Βελγίου ότι δεν εκτέλεσε ορθώς, σε πενήντα επτά οικισμούς, την οδηγία 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων.
   Βάσει του άρθρου 3, παράγραφος 1 και του άρθρου 4, παράγραφος 1, της οδηγίας 91/271/ΕΟΚ, οι οικισμοί με ισοδύναμο πληθυσμό μεταξύ 2000 και 10000 κατοίκων θα έπρεπε να διαθέτουν δίκτυα αποχετεύσεως αστικών λυμάτων το αργότερο την 31η Δεκεμβρίου 2005.
   Όσον αφορά τις υποχρεώσεις επεξεργασίας αστικών λυμάτων, το άρθρο 4, παράγραφος 1 της οδηγίας, επιβάλλει στα κράτη μέλη την υποχρέωση να μεριμνούν ώστε τα αστικά λύματα που διοχετεύονται σε αποχετευτικά δίκτυα να υποβάλλονται, πριν από την απόρριψή τους, σε δευτεροβάθμια ή σε ισοδύναμη επεξεργασία.
   Τέλος, οι διαδικασίες ελέγχου που θεσπίζονται στο παράρτημα Ι, στοιχείο Δ, της οδηγίας, επιτρέπουν να ελέγχεται κατά πόσον τα εξερχόμενα από τους σταθμούς επεξεργασίας λύματα πληρούν τις απαιτήσεις απορρίψεως που ορίζονται στην οδηγία.
   
      (1)  ΕΕ L 135, σ. 40.